CELEX: 32020R1319
Language: hr
Date: 2020-09-22 00:00:00
Title: Provedbena uredba Komisije (EU) 2020/1319 оd 22. rujna 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Provola dei Nebrodi” (ZOI))

23.9.2020   
               
               
                  HR
               
               
                  Službeni list Europske unije
               
               
                  L 309/7
               
            
         PROVEDBENA UREDBA KOMISIJE (EU) 2020/1319
         оd 22. rujna 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Provola dei Nebrodi” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 3. točku (a),
         budući da:
         
                     (1)
                  
                  
                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za registraciju naziva „Provola dei Nebrodi” kao zaštićene oznake zemljopisnog podrijetla (ZOI) objavljen je u Službenom listu Europske unije (2).
                  
               
                     (2)
                  
                  
                     Komisija je 22. listopada 2019. zaprimila prigovor Belgije. Komisija je 31. listopada 2019. Italiji proslijedila prigovor koji je poslala Belgija. Komisija je 19. prosinca 2019. u propisanom roku zaprimila obrazloženu izjavu o prigovoru.
                  
               
                     (3)
                  
                  
                     Komisija je ispitala prigovor Belgije te je utvrdila da je opravdan.
                  
               
                     (4)
                  
                  
                     Dopisom od 19. veljače 2020. Komisija je pozvala zainteresirane strane da provedu odgovarajuća savjetovanja kako bi postigle međusobni dogovor u skladu sa svojim unutarnjim postupcima.
                  
               
                     (5)
                  
                  
                     Iako nije postignut dogovor između Italije i Belgije, Belgija je dopisom talijanskim tijelima od 16. lipnja 2020. povukla svoj prigovor protiv registracije naziva „Provola dei Nebrodi”.
                  
               
                     (6)
                  
                  
                     Stoga bi oznaku izvornosti „Provola dei Nebrodi” (ZOI) trebalo upisati u registar,
                  
               DONIJELA JE OVU UREDBU:
         
            Članak 1.
            Naziv „Provola dei Nebrodi” (ZOI) upisuje se u registar.
            Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (3).
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. rujna 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 343, 14.12.2012., str. 1.
         
         
            (2)  SL C 257, 31.7.2019., str. 18.
         
         
            (3)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).